Þessa dagana hef ég því mest megnið verið í því að átta mig á hlutunum , leyfa öllu að setjast og njóta . En maí mánuður er búinn að einkennast af uppskeru . Uppskeruhátíð hjá Jasmín eftir sundæfingar vetrarins var ansi skemmtileg með grillveislu og wipeout braut . Eldon fékk að vera með á uppskeruhátíðinni og fóru þau systkinin endalaust margar ferðir yfir brautina . Eldon ætlar að byrja að æfa sund í haust þar sem hann fann að hann var ekki nógu syndur til að vera án kúta í djúpu lauginni . Það var dásamlegt að fylgjast með þeim , hvað þau skemmtu sér vel og hvað þau voru samrýmd og dásamleg . Sóley Mist útskrifaðist stúdent 25. maí . Hún er nýorðin 17 ára , tók stúdentinn á tveimur og hálfu ári með frábærar einkunnir og fékk viðurkenningu fyrir góðan árangur í spænsku . Hún fór ári á undan jafnöldrum í grunnskóla og tók allt 10. bekkjar námsefnið á hálfu ári . Algjör snillingur þessi dugnaðar dama mín ♡ Það náðist mynd af átta af níu dömunum mínum þar sem Helga Sóley var með ansi þéttskipaða veisluboðsdagskrá í útskriftir og fermingu þennan dag . Ég er svo óendanlega lánsöm og þakklát fyrr alla snillingana mína ♡ ♡ Fanney Sandra átti 21 árs afmæli sama dag og Sóley útskrifaðist og Líam Myrkvi verður eins árs núna á laugardaginn 1. júní . Um kvöldið þennan sama dag var svo lokahóf Selfoss þar sem Perla Ruth fékk viðurkenningu sem besti leikmaður ársins og markahæst . Perla er einmitt núna með landsliðinu í Noregi og fara þær síðan til Spánar þar sem þær spila fyrri leikinn við Spán í umspili um sæti á HM . Síðari leikurinn verður svo hér heima 6. júní : D Á mánudeginum eftir helgina útskrifuðust Myrra Venus og Bæron Skuggi svo úr leikskólanum með kveðjustund og íspartý úti í leikskólagarðinum þar sem deildir þeirra beggja voru saman komnar . Bæron alltaf með þessa Hulk hanska sína hahahaha Máney Birta og Helga Sóley náðu einnig öllum áföngum á misserinu í fjölbrautanámi sínu : ) Þetta er því búið að vera ansi magnaður og gleðilegur mánuður og mun uppskeran bara halda áfram og endalaus tækifæri og skemmtun vera framundan hjá okkur . Við erum rétt að byrja að kynnast nýja húsinu okkar og umhverfinu , já og elskum að eiga heitanpott í garðinum : D Höfrungarnir mínir Myrra og Bæron : ) Framundan hjá mér er svo að fara að skoða í kringum mig og finna hvar vantar sálfræðing og hvar mig langar til að vinna og halda áfram að koma okkur fyrir : )